ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
কো-উইন ডিজিটাল প্ল্যাটফর্মে কোনও কারিগরি সমস্যা ছাড়াই প্রথম দিন যোগ্য টিকা গ্রহীতাদের নাম নথিভুক্তিকরণের প্রক্রিয়া শুরু
৮০ লক্ষেরও বেশি ব্যক্তির নাম নথিভুক্ত
নয়াদিল্লি, ২৮ এপ্রিল, ২০২১
কোভিড মহামারীর বিরুদ্ধে লড়াইয়ে ভারত সরকারের সংক্রমণ প্রতিরোধ ও নিয়ন্ত্রণের কৌশল হিসেবে টিকাকরণ একটি গুরুত্বপূর্ণ উপাদান। আগামী ১ মে থেকে কোভিড-১৯ টিকাকরণের তৃতীয় পর্যায়ের সূচনা হচ্ছে। আজ বিকেল ৪টে থেকেই যোগ্য ব্যক্তিদের নাম নথিভুক্তিকরণ শুরু হয়েছে। যোগ্য ব্যক্তিরা টিকাকরণের জন্য কো-উইন পোর্টাল  অথবা আরোগ্য সেতু অ্যাপের মাধ্যমে সরাসরি নাম নথিভুক্ত করতে পারেন।
কো-উইন প্ল্যাটফর্মে নাম নথিভুক্তির ক্ষেত্রে এক বিশেষ ধরনের প্রযুক্তির ব্যবহার করা হয়েছে যা অনেক বেশি নির্ভরযোগ্য এবং কার্যকর। যোগ্য ব্যক্তিরা যে কোনও দিন যে কোনও সময়ে টিকাকরণের জন্য নাম নথিভুক্ত করতে পারেন। টিকাকরণের তৃতীয় পর্যায়ে বিপুল সংখ্যক মানুষের নাম নথিভুক্তিকরণের বিষয়টিকে বিবেচনায় রেখে পোর্টালের সার্ভার এবং অন্যান্য প্রযুক্তিগত দিকগুলির মানোন্নয়ন করা হয়েছে। এই ব্যবস্থার মাধ্যমে সহজেই নাগরিক-কেন্দ্রিক পরিষেবা পৌঁছে দিতে সরকার আগাম পরিকল্পনা গ্রহণ করেছে।
এদিকে সংবাদমাধ্যমের কয়েকটি প্রতিবেদনে আজ বলা হয়েছে যে, কো-উইন প্ল্যাটফর্ম একাধিকবার নাম নথিভুক্তিকরণের সময় যথাযথ কাজ করেনি। প্রতিবেদনে আরও বলা হয়, প্ল্যাটফর্মের সার্ভার ক্যাপাসিটির ওপর অতিরিক্ত চাপ পড়ার কারণেই এই বিপত্তি দেখা দেয়। সংবাদমাধ্যমের এই খবরের প্রেক্ষিতে সুস্পষ্টভাবে বলা হয়েছে যে কোনরকম বিপত্তি ছাড়াই যথাযথভাবে প্ল্যাটফর্মে নাম নথিভুক্তিকরণের কাজ চলছে। তৃতীয় পর্যায়ের টিকাকরণে ১৮-৪৪ বছর বয়সী ব্যক্তিরা কো-উইন প্ল্যাটফর্মে নাম নথিভুক্ত করছেন। নাম নথিভুক্তিকরণ শুরু হওয়ার সময় থেকে ৩ ঘন্টার  মধ্যেই ৮০ লক্ষের বেশি মানুষ নাম নথিভুক্ত করেছেন। এমনকি, নাম নথিভুক্তিকরণের পর এই পোর্টালের মাধ্যমে এখনও পর্যন্ত ১ কোটি ৪৫ লক্ষের বেশি এসএমএস রেজিস্টার্ড নম্বরে পাঠানো হয়েছে। এই সমস্ত পরিসংখ্যান থেকে এটা নিশ্চিতভাবে বলা যায় যে কো-উইন প্ল্যাটফর্মে কোনরকম কারিগরি বিপত্তি হয়নি এবং তা সুষ্ঠুভাবে কাজ করেছে। এমনকি, প্রতি সেকেন্ডে ৫৫ হাজারের বেশি ব্যক্তি এই প্ল্যাটফর্মের সঙ্গে যোগাযোগ স্থাপন সত্ত্বেও সার্ভারে কোনও বিপত্তি দেখা দেয়নি। টিকাকরণ, নাম নথিভুক্তিকরণ প্রভৃতি সম্পর্কিত বিস্তারিত তথ্যের জন্য কো-উইন প্ল্যাটফর্মের ড্যাশবোর্ড দেখা যেতে পারে।
SC/BD/DM/
(Visitor Counter : 188
স্বরাষ্ট্র মন্ত্রক
৪ মে থেকে দুই সপ্তাহের লকডাউনের সময় অরেঞ্জ জোনে লোক ও গাড়ি চলাচলের বিষয়ে স্পষ্টীকরণ
নতুনদিল্লী, ২ মে, ২০২০
কেন্দ্রীয় স্বরাষ্ট্র মন্ত্রক, গতকাল সর্বাত্মক পর্যালোচনার পর জানিয়েছে, লকডাউন ব্যবস্থা কোভিড – ১৯ পরিস্থিতি নিয়ন্ত্রণে আনার ক্ষেত্রে উল্লেখযোগ্যভাবে সহায়ক হয়েছে। মন্ত্রক, ২০০৫ সালের বিপর্যয় ব্যবস্থাপনা আইন অনুসারে ৪ মে থেকে আরো ২ সপ্তাহ এই লকডাউনের সময়সীমা বৃদ্ধি করেছে।
অরেঞ্জ জোনে সাধারন মানুষের এবং গাড়ির চলাচল নিয়ে যে বিভ্রান্তির সৃষ্টি হয়েছে, (অনুগ্রহ করে -
https://pib.gov.in/PressReleseDetail.aspx?PRID=1620236 –তে ক্লিক করে অরেঞ্জ জোনে কি কি কাজের অনুমতি দেওয়া হয়েছে সেটি দেখুন) তা দূর করতে এ বিষয়ে স্পষ্ট করে কিছু বিষয়ের উল্লেখ করা হয়েছে।
অরেঞ্জ জোনে দেশজুড়ে যে সমস্ত কাজকর্মে নিষেধাজ্ঞা জারি করা হয়েছে, সেগুলি ছাড়া এক জেলা থেকে অন্য জেলায় এবং জেলার মধ্যে বাস চলাচলেও নিষেধাজ্ঞা থাকবে।
বিধিনিষেধের মধ্যে দুটি অন্য কাজের অনুমতি দেওয়া হয়েছে।
• ড্রাইভার সহ ২ জন যাত্রী নিয়ে ট্যাক্সি ও ক্যাব চলাচল করতে পারবে।
• অনুমতির ভিত্তিতে এক জেলা থেকে অন্য জেলায় মানুষ ও গাড়ি চলাচল করতে পারবে। তবে চার চাকার গাড়িতে ড্রাইভার সহ ২ জন যাত্রী থাকতে পারবেন।
অরেঞ্জ জোনে বাকি কাজকর্মের ক্ষেত্রে নিষেধাজ্ঞা থাকবে না।
তবে পরিস্থিতি বিবেচনা করে রাজ্য এবং কেন্দ্রশাসিত অঞ্চলগুলি কম কাজকর্মের অনুমতি দিতে পারে।
(CG/CB
কেন্দ্রীয়লোকসেবাআয়োগ
ইউপিএসসি আজ কোভিড-১৯ মহামারীর জেরে উদ্ভূত বর্তমান পরিস্থিতি বিষয়ে পর্যালোচনা করতে একটি বিশেষ বৈঠক করেছে
নতুন দিল্লি, ১৯ এপ্রিল, ২০২১
দ্রুত পরিবর্তিত পরিস্থিতি, স্বাস্থ্যগত বিষয়, সামাজিক দূরত্বের নিয়মাবলী সহ লকডাউনের বিধিনিষেধ পালন এবং মহামারীর জেরে উদ্ভূত পরিস্থিতি নিয়ে আজ ইউনিয়ন পাবলিক সার্ভিস কমিশন  পর্যালোচনা বৈঠক করেছে। কমিশন সিদ্ধান্ত নিয়েছে যে বর্তমান পরিস্থিতির জন্য আপাতত পরীক্ষা এবং সাক্ষাৎকার পর্ব পরিচালনা করা সম্ভব হবে না।
এমপ্লয়ি প্রভিডেন্ট ফান্ড অর্গানাইজেশন , নিয়োগ পরীক্ষা-২০২০ আগামী ৯ মে অনুষ্ঠিত হওয়ার কথা ছিল। কিন্তু তা স্থগিত করা রয়েছে। এমনকি আগামী ২০-২৩ এপ্রিল ভারতীয় অর্থনৈতিক পরিষেবা / ভারতীয় পরিসংখ্যান পরিষেবা পরীক্ষা-২০২০ এর ব্যক্তিত্ব যাচাই ,২৬ এপ্রিল থেকে ১৮ জুন পর্যন্ত নির্ধারিত ২০২০এর সিভিল সার্ভিসের নিয়োগ পরীক্ষাও পরবর্তী বিজ্ঞপ্তি প্রকাশ না করা পর্যন্ত পিছিয়ে দেওয়া হয়েছে।
সাক্ষাৎকার পর্ব এবং নিয়োগ পরীক্ষার জন্য প্রার্থী ও উপদেষ্টাদের দেশের বিভিন্ন জায়গায় যেতে হয়।তাই এই বিষয়টি সময়ে সময়ে পর্যালোচনা করা হবে। এই পরীক্ষাগুলির সংশোধিত সময়সূচি ইউপিএসসির ওয়েবসাইটে জানানো হবে।
পরীক্ষা, নিয়োগ ও সাক্ষাৎকার পর্বের বিষয়ে কমিশনের অন্য যে কোনও সিদ্ধান্ত তৎক্ষণাৎ কমিশনের ওয়েবসাইটে প্রকাশ করা হবে।
স্থগিত পরীক্ষা / সাক্ষাৎকার পর্বের জন্য পরবর্তী স্থির করা তারিখ,সময় প্রার্থীদের কমপক্ষে ১৫ আগে জানানো হবে।
CG/SS
(Visitor Counter : 128
সারওরসায়নমন্ত্রক
তৃতীয় জনঔষধী দিবস উদযাপন
নতুন দিল্লি, ১লা মার্চ, ২০২১
তৃতীয় জনঔষধী দিবস ২০২১ এর উদযাপন আজ থেকে শুরু হয়েছে। সপ্তাহ ব্যাপী এই অনুষ্ঠান চলবে ৭ই মার্চ পর্যন্ত। দেশজুড়ে জনঔষধী কেন্দ্রগুলি স্বাস্থ্য শিবিরের আয়োজন করেছিল। এখানে রক্তচাপ ও সুগারের পরীক্ষা করা হয়। এছাড়াও বিনামূল্যে চিকিৎসকরা পরামর্শ দিয়েছেন। জনঔষধী কেন্দ্রগুলি থেকে বিনামূল্যে ঔষুধ বিতরণও করা হয়েছে। দেশজুড়ে ১০০০টি স্বাস্থ্য শিবিরে সাধারণ মানুষ অংশগ্রহণ করেছেন। জনঔষধী কেন্দ্রগুলি থেকে সস্তায় ভালো মানের ওষুধ পাওয়া যায়।
ব্যুরো অফ ফার্মা পিএসইউ অফ ইন্ডিয়া  প্রধানমন্ত্রী ভারতীয় জনঔষধী পরিযোজনার বাস্তবায়ন করে। এবারের জনঔষধী দিবসের মূল ভাবনা “সেবা ভি – রোজগার ভি”।
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চল উন্নয়ন মন্ত্রকের পক্ষ থেকে শিলং-এ উত্তর-পূর্বের উন্নয়নে উত্তর-পূর্বাঞ্চলীয় পর্ষদের পরিবর্তনশীল ভূমিকা নিয়ে কর্মশিবিরের আয়োজন
নয়াদিল্লি, ০৫ অক্টোবর, ২০২১
কেন্দ্রীয় উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি মেঘালয় ও আসামে দু’দিনের সফরে রয়েছেন। মেঘালয় সফরে গিয়ে শ্রী রেড্ডি উত্তর-পূর্বাঞ্চলীয় পরিষদের একাধিক উন্নয়নমূলক ও চালু প্রকল্পগুলির কাজের অগ্রগতি পর্যালোচনা করেন। তিনি উত্তর-পূর্ব সড়ক ক্ষেত্র উন্নয়ন কর্মসূচির অগ্রগতি খতিয়ে দেখেন। শিলং-এ উত্তর-পূর্বাঞ্চলীয় পরিষদের সচিবালয়ে পর্যালোচনা বৈঠকে যোগ দেন। তাঁর সঙ্গে বিভাগীয় প্রতিমন্ত্রী শ্রী বি এল ভার্মা, মন্ত্রকের সচিব শ্রী লোকরঞ্জন এবং পরিষদের আধিকারিকরা উপস্থিত ছিলেন।
শ্রী রেড্ডি শিলং-এ উত্তর-পূর্বাঞ্চলীয় পরিষদের সম্মেলন প্রেক্ষাগৃহে উত্তর-পূর্বাঞ্চলের উন্নয়নে উত্তর-পূর্বাঞ্চলীয় পরিষদের পরিবর্তনশীল ভূমিকা নিয়ে আয়োজিত কর্মশিবিরে যোগ দেন। এই কর্মশিবিরে প্রধান অতিথি হিসাবে উপস্থিত ছিলেন উপ-রাষ্ট্রপতি শ্রী এম ভেঙ্কাইয়া নাইডু। কর্মশিবিরে ভাষণে মন্ত্রকের পক্ষ থেকে শ্রী রেড্ডি ব্যস্ত সফরসূচি সত্ত্বেও শিবিরে অংশ নেওয়ার জন্য শ্রী নাইডুকে ধন্যবাদ জানান। তিনি বলেন, ক্যাবিনেট মন্ত্রী হিসাবেও শ্রী নাইডু উত্তর-পূর্বাঞ্চলের উন্নয়নে নিরন্তর কাজ করেছেন।
উত্তর-পূর্বাঞ্চলীয় পরিষদের প্রতি প্রধানমন্ত্রী শ্রী নরেন্দ্র মোদীর অঙ্গীকার তাঁর কর্মপ্রয়াসের মধ্য দিয়েই প্রতিফলিত হয়। চার দশক পর ২০১৬’তে প্রথম প্রধানমন্ত্রী হিসাবে শ্রী মোদীর উত্তর-পূর্বাঞ্চলীয় পরিষদের ৬৫তম পূর্ণাঙ্গ অধিবেশনে অংশ নেন বলেও শ্রী রেড্ডি জানান। মন্ত্রী আরও বলেন, সরকার উত্তর-পূর্বাঞ্চলে যোগাযোগ ও পরিকাঠামো উন্নয়নে একাধিক কর্মসূচি গ্রহণ করেছে। রাজধানীর সঙ্গে রেল যোগাযোগ ব্যবস্থা গড়ে তোলা সম্পর্কিত কর্মসূচিতে উত্তর-পূর্বের ৩টি রাজ্যের রাজধানী শহরের সঙ্গে রেল যোগাযোগ স্থাপিত হয়েছে। তিনি আরও জানান, কেন্দ্রীয় মন্ত্রিসভা সম্প্রতি ভোজ্য তেল ও পাম তেল এবং উত্তর-পূর্বাঞ্চলীয় আঞ্চলিক কৃষি বিপণন নিগমের পুনরুজ্জীবনে যে সিদ্ধান্ত নিয়েছে, তার ফলে সমগ্র অঞ্চলের কৃষি ক্ষেত্রই উপকৃত হবে। সমগ্র উত্তর-পূর্বের উন্নয়নে পরিষদ গত ৫০ বছর ধরে গুরুত্বপূর্ণ ভূমিকা পালন করে আসছে বলে জানিয়ে শ্রী রেড্ডি বলেন, আজকের কর্মশিবির উন্নয়নের গতিপথকে আরও এগিয়ে নিয়ে যাওয়ার লক্ষ্যে একটি গুরুত্বপূর্ণ পদক্ষেপ। শ্রী রেড্ডি আরও বলেন, পরিষদের পরিবর্তনশীল ভূমিকায় আগামী দিনে স্থির করে দেবে আমরা উত্তর-পূর্বাঞ্চল থেকে কি প্রত্যাশা করি।
CG/BD/SB
(Visitor Counter : 136
প্রতিরক্ষামন্ত্রক
সিঙ্গাপুর নৌবাহিনীর প্রতিনিধিদল জিবৌতিতে ভারতের যুদ্ধজাহাজ আইএনএস তেগ ঘুরে দেখলেন
নয়াদিল্লি, ১৭ জুলাই, ২০১৮
কমান্ডার রিয়ার অ্যাডমিরাল সশিটাটের নেতৃত্বে সিঙ্গাপুর নৌবাহিনীর প্রতিনিধিদল সোমবার  জিবৌতি বন্দরে অবস্হিত ভারতীয় নৌবাহিনীর যুদ্ধজাহাজ ‘আইএনএস তেগ’ ঘুরে দেখলেন। দুই বাহিনীর আলোচনায় যৌথ টাস্ক ফোর্স ১৫১ -এর সঙ্গে জলদস্যু মোকাবিলার পদ্ধতি সম্বন্ধে কথা হয়। জিবৌতি বন্দরে ইথিওপিয়ায় ভারতের রাষ্ট্রদূত শ্রী অনুরাগ শ্রীবাস্তব ও জিবৌতির কনসাল জেনারেল শ্রী নলীন কোঠারিও উপস্হিত ছিলেন। ভারতের রাষ্ট্রদূতকে ভারতীয় নৌবাহিনীর এডেন উপসাগরে কার্যকলাপ সম্বন্ধে অবগত করা হয়। পরবর্তী পর্যায়ে যুদ্ধজাহাজ তেগের দায়িত্বে থাকা নৌবাহিনীর দল রাষ্ট্রদূতের সঙ্গে বৈঠকে জিবৌতির অবস্হানগত গুরুত্ব ও ঐ অঞ্চলে অন্য দেশের নৌবাহিনীর আগ্রহ বৃদ্ধির বিষয়েও জানায়।
CG/SC/NS/…
(Visitor Counter : 34
রেলমন্ত্রক
শিয়ালদহ ও লালগোলার মধ্যে যাত্রীবাহী বিশেষ ট্রেন চালাবে পূর্ব রেল
কলকাতা,২১ নভেম্বর, ২০২১
যাত্রীদের সুবিধার্থে পূর্ব রেলের শিয়ালদহ বিভাগ আগামী ২৩ নভেম্বর থেকে শিয়ালদহ এবং লালগোলার মধ্যে যাত্রীবাহী বিশেষ ট্রেন চালানোর সিদ্ধান্ত নিয়েছে।
০৩১৭১ শিয়ালদহ - লালগোলা ফাস্ট প্যাসেঞ্জার বিশেষ ট্রেনটি শিয়ালদহ থেকে প্রতিদিন ভোর ০৩:৪৫ মিনিটে ছেড়ে যাবে এবং একই দিনে সকাল ০৯:৩০ মিনিটে লালগোলায় পৌঁছবে। ০৩১৯২ লালগোলা – শিয়ালদহ প্যাসেঞ্জার বিশেষ ট্রেনটি প্রতিদিন দুপুর ২:৩০ মিনিটে লালগোলা থেকে ছাড়বে,একই দিনে রাত ৮:১০ মিনিটে শিয়ালদহ পৌঁছবে।
রেলওয়ে চত্বরে প্রবেশ করার সময় এবং ট্রেনে যাত্রা করার সময় যাত্রীদের যথাযথভাবে কোভিড আচরণ বিধি বজায় রাখার জন্য অনুরোধ জানানো হয়েছে।
CG/SS
(Visitor Counter : 9
প্রতিরক্ষামন্ত্রক
সশস্ত্র বাহিনীতে শূন্যপদ
নয়াদিল্লি, ০১ জুলাই, ২০১৯
নিয়মিত অবসর গ্রহণ, নির্ধারিত সময়ের পূর্বে অবসর, কর্মরত অবস্হায় মৃত্যু এবং আহত হওয়ার দরুন কাজ ছেড়ে দেওয়ার ফলে সশস্ত্র বাহিনীতে শূন্যপদ সৃষ্টি হয়। এই শূন্যপদের জন্য উপযুক্ত কর্মী নিয়োগ একটি নিরবচ্ছিন্ন প্রক্রিয়া। সরকার সশস্ত্র বাহিনীতে শূন্যপদ কমাতে বেশকিছু ব্যবস্হা গ্রহণ করেছে। এইসব ব্যবস্হার মধ্যে উল্লেখযোগ্য হচ্ছে সেনাবাহিনীতে যুবকরা যাতে যোগ দিতে উদ্বুদ্ধ হয় সেই লক্ষ্যে সেনাবাহিনীর ভাবমূর্তি উজ্জ্বল করে তুলতে প্রচার, বিভিন্ন প্রদর্শনী ও ক্যারিয়ার ফেয়ারের অংশগ্রহণ প্রভৃতি। এছাড়া সেনাকর্মীদের চাকরিকে আকর্ষনীয় করে তুলতে উচ্চহারে বেতন, পদোন্নতির বর্ধিত সুযোগ, বিবাহিতদের জন্য বাসস্হানের ব্যবস্হা প্রভৃতি উদ্যোগ নেওয়া হয়েছে বলে প্রতিরক্ষা প্রতিমন্ত্রী শ্রী শ্রীপদ নায়েক আজ রাজ্যসভায় এক প্রশ্নের লিখিত জবাবে জানিয়েছেন।
CG/PB/NS
(Visitor Counter : 67
নৌ-পৰিবহন মন্ত্ৰালয়
সোণোৱালে গোৱাস্থিত মোৰ্মুগাঁও প’ৰ্ট ট্ৰাষ্টত ৰিভাৰ ক্ৰুজ ছাৰ্ভিচ উদ্বোধন কৰে
কেন্দ্ৰীয় বন্দৰ আৰু জল পৰিবহণ মন্ত্ৰী শ্ৰী সৰ্বানন্দ সোণোৱালে আজি গোৱাস্থিত মোৰ্মুগাঁও প’ৰ্ট ট্ৰাষ্টত ৰিভাৰ ক্ৰুজ ছাৰ্ভিচ উদ্বোধন কৰে। তেওঁ ঘোষণা কৰে যে পৰ্যটকক গোৱাৰ সংস্কৃতি আৰু আৰু ইতিহাসৰ সম্পূৰ্ণ অভিজ্ঞতা দিবলৈ এফআৰপি ডাবল ডেক নাওৰ সৈতে সকলো প্ৰস্তাৱিত জলপথত শীঘ্ৰে সেৱা আৰম্ভ হ’ব। এই সিদ্ধান্তই গোৱাৰ পৰ্যটন ক্ষেত্ৰত নতুন সুযোগ আৰু সম্ভাৱনাৰ দুৱাৰ মুকলি কৰিব বুলি তেওঁ উল্লেখ কৰে।
মন্ত্ৰীগৰাকীয়ে বন্দৰটোৰ ক্ৰুজ টাৰ্মিনেল বাৰ্থকে ধৰি অপাৰেচনেল অঞ্চলসমূহ পৰিদৰ্শন কৰে, য’ত আন্তঃৰাষ্ট্ৰীয় আৰু ঘৰুৱা ক্ৰুজ টাৰ্মিনেল স্থাপন হোৱাৰ কথা আছে। কেন্দ্ৰীয় মন্ত্ৰীগৰাকীয়ে অংশীদাৰসকলৰ সৈতে এখন বৈঠকত মিলিত হয় আৰু বৈঠকত তেওঁলোকে ভাৰতৰ ক্ৰমবৰ্ধিত সমুদ্ৰীয় খণ্ডৰ বিভিন্ন দিশ মন্ত্ৰীগৰাকীৰ সন্মুখত আলোকপাত কৰে। শ্ৰী সৰ্বানন্দ সোণোৱালে বন্দৰৰ ইউনিয়ন আৰু সংস্থাসমূহৰ সৈতেও আলোচনাত মিলিত হয় আৰু তেওঁলোকৰ বিভিন্ন সমস্যাসমূহৰ বুজ লয়।
এদিনীয়া গোৱা ভ্ৰমণত মন্ত্ৰীগৰাকীয়ে দেশৰ অৰ্থনৈতিক উন্নয়নৰ প্ৰতি লক্ষ্য ৰাখি বাণিজ্য আৰু উদ্যোগ জগতৰ অভাৱ-অভিযোগৰ নিস্পত্তি কৰিবলৈ বিভিন্ন ক্ষেত্ৰৰ অংশীদাৰসকলৰ সৈতে আন কেইবাখনো বৈঠকত মিলিত হ’ব।
প্রতিরক্ষামন্ত্রক
ভারত –কাজাখস্তান যৌথ সামরিক মহড়া ‘কাজিন্দ – ২০১৯’ শেষ হ’ল
নয়াদিল্লি, ১৫ অক্টোবর, ২০১৯
চতুর্থ ভারত – কাজাখস্তান যৌথ সামরিক মহড়া ‘কাজিন্দ – ২০১৯’ আজ উত্তরাখন্ডের পিথরাগড়ে শেষ হয়েছে। সামরিক অনুশীলনে এই আয়োজনের আওতায় ছিল পার্বত্য এলাকায় এবং জঙ্গলে যৌথ প্রশিক্ষণ, সামরিক কুচকাওয়াজ, গুরুত্বপূর্ণ বক্তৃতা প্রদান এবং সন্ত্রাসবাদী তৎপরতা এড়াতে প্রয়োজনীয় ব্যবস্থা। দু’দেশের সামরিক বাহিনী সফলভাবে এই মহড়ায় অংশ নেয়।
বিধিবদ্ধ মহড়ার অঙ্গ হিসাবে, আজ দুই দেশের সেনাবাহিনী সন্ত্রাসবাদ মোকাবিলা করার প্রয়াসে যৌথ অনুশীলনের আয়োজন করে, যার মধ্যে ছিল অনুসন্ধানমূলক কার্যকলাপ এবং সামরিক বেষ্টনির ব্যবস্থা। দু’দেশের সামরিক বাহিনীর বিশিষ্ট অতিথিরা এই মহড়া প্রত্যক্ষ করেন। মহড়াটির পর্যালোচনা করেন ভারতীয় সেনাবাহিনীর উত্তর ভারত এলাকার প্রধান মেজর জেনারেল কবিন্দ্র সিং। কাজাখস্তানের প্রতিনিধিত্ব করেন সেদেশের সামরিক বাহিনীর প্রধান মেজর জেনারেল দৌলত ওসপানাভ।
এই সামরিক মহড়া দু’দেশের সেনাবাহিনীর মধ্যে সংযোগ আরও নিবিড় করবে। দু’দেশের সেনাবাহিনীর প্রতিনিধিরা নিজের দেশের ‘বেস্ট প্র্যাক্টিস’গুলি নিজেদের মধ্যে আদান-প্রদান করেন, যাতে পার্বত্য এলাকা ও জঙ্গলে সন্ত্রাসবাদী কার্যকলাপের সঠিক মোকাবিলা করা যায়।
CG/SSS/SB
(Visitor Counter : 47
উপ-রাষ্ট্রপতিরসচিবালয়
মাতৃভাষার সংরক্ষণ ও প্রসারে শপথ নেওয়ার আহ্বান জানালেন উপ-রাষ্ট্রপতি
নয়াদিল্লি, ২৪ এপ্রিল, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু সাধারণ মানুষকে তাঁদের মাতৃভাষার সংরক্ষণ ও প্রসারে শপথ নেওয়ার আহ্বান জানিয়েছেন। মাতৃভাষার সংরক্ষণে চালু কর্মদ্যোগগুলিকে আরও জোরদার করার প্রয়োজনীয়তার ওপর জোর দিয়ে তিনি প্রাথমিক বিদ্যালয় স্তর পর্যন্ত মাতৃভাষাকে বাধ্যতামূলক করার জন্য রাজ্য সরকারগুলিকে অনুরোধ জানান।
স্বদেশী ভাষার সংরক্ষণ ও প্রসারে তাঁর গভীর আগ্রহের কথা প্রকাশ করে উপ-রাষ্ট্রপতি পড়ুয়াদেরকে বাড়িতে মাতৃভাষায় কথা বলার পরামর্শ দেন। শ্রী নাইডু চেন্নাইয়ে মঙ্গলবার কেশরী বিদ্যালয়ের ৭৫তম বার্ষিকী উদযাপন উপলক্ষে এক সমাবেশে ভাষণ দিচ্ছিলেন। তিনি সেখানে ছাত্রছাত্রীদের মধ্যে উদ্ভাবন ও বিজ্ঞান মনস্কতার প্রতি আকৃষ্ট করতে শিক্ষা প্রতিষ্ঠানগুলিকে প্রয়োজনীয় ব্যবস্থা গ্রহণের পরামর্শ দেন। এই উপলক্ষে শ্রী নাইডু কেশরী বিশ্ববিদ্যালয়ের নতুন ভবনের শিলান্যাস করেন।
ছাত্রছাত্রীদের আরও দায়িত্বশীল নাগরিক হিসেবে গড়ে তুলতে উপ-রাষ্ট্রপতি বিদ্যালয়গুলিকে শিক্ষণ ব্যবস্থায় অনুকূল বাতাবরণ গড়ে তোলার পাশাপাশি, পাঠ্যসূচির সংস্কারের প্রয়োজনীয়তার ওপর গুরুত্ব দেন। উদ্দেশ্য, মহান স্বাধীনতা সংগ্রামীদের নানা কাহিনী সম্পর্কে তাদেরকে পরিচিত করানো এবং ভারতীয় মূল্যবোধগুলি সম্পর্কে ধারণা সৃষ্টি করা।
একুশ শতকের বিশ্ব এবং একটি জাতির অর্থনৈতিক অগ্রগতি ক্রমশঃ জ্ঞান-নির্ভর হয়ে উঠছে। এই প্রেক্ষিতে উপ-রাষ্ট্রপতি বলেন, প্রযুক্তির ক্রমপরিবর্তনশীল বিভিন্ন প্রবণতা সম্পর্কে বিদ্যালয় স্তর থেকেই ছাত্রছাত্রীদের সঠিকভাবে অবগত করা প্রয়োজন যাতে তারা দ্রুত পরিবর্তনশীল পরিস্থিতিকে সহজেই আত্মস্থ করতে পারে।
শিক্ষার মূল উদ্দেশ্য কেবল স্বাক্ষর করে তোলাই নয় বলে অভিমত প্রকাশ করে উপ-রাষ্ট্রপতি বলেন, প্রকৃত শিক্ষা একজন ব্যক্তির মধ্যে সততা, জ্ঞান এবং যুক্তিসঙ্গত চিন্তাভাবনার মানসিকতা গড়ে তোলে, যা তাঁকে অন্যদের চাহিদা ও সংবেদনশীলতা সম্পর্কে সচেতন করে।
উপ-রাষ্ট্রপতি, দরিদ্র, অবহেলিত সহ সমাজের প্রান্তিক ও সুযোগ-সুবিধা থেকে বঞ্চিত মানুষের জীবনে ইতিবাচক পরিবর্তন নিয়ে আসতে শিক্ষাকে কাজে লাগাতে হবে বলে উল্লেখ করে বলেন, দারিদ্র্য, লিঙ্গ সমতা, বেকারত্ব, বৈষম্যমূলক আচরণ এবং আর্থিক অসমতার মতো সমস্যাগুলির সমাধানে শিক্ষাই মূল হাতিয়ার।
দেশের মোট জনসংখ্যার অর্ধেক মহিলা। এঁদেরকেও সমান সুযোগ-সুবিধা দিতে হবে বলে অভিমত প্রকাশ করে উপ-রাষ্ট্রপতি বলেন, ভারতের অগ্রগতির ক্ষেত্রে শিশুকন্যা ও মহিলাদের যথাযথ শিক্ষা প্রদান অত্যন্ত জরুরি। শ্রী নাইডু, জনসাধারণকে শিশুকন্যার শিক্ষা সম্পর্কিত অভিযানগুলিকে গণ-অভিযানের রূপ দেওয়ার আহ্বান জানান।
অনুষ্ঠানে, তামিলনাড়ুর রাজ্যপাল শ্রী বনোয়ারিলাল পুরোহিত, কাঞ্চির শঙ্করাচার্য জগদ্গুরু বিজয়েন্দ্র সরস্বতী, কেশরী উচ্চ বিদ্যালয়ের প্রধান শিক্ষক শ্রী এন গোপালিয়া সহ বহু বিশিষ্ট ব্যক্তি উপস্থিত ছিলেন।
CG/BD/DM
(Visitor Counter : 176
বিজ্ঞানওপ্রযুক্তিমন্ত্রক
সিএসআইআর-সিডিআরআই এর বিজ্ঞানী ডঃ সুশান্ত কর-কে সোস্যাইটি অফ বায়োলজিকাল কেমিস্টস্ -র পক্ষ থেকে “অধ্যাপক এ এন ভাদুড়ী স্মারক বক্তৃতা পুরস্কার ২০২০” প্রদান
নয়াদিল্লি, ০৪ নভেম্বর, ২০২০
সিএসআইআর – সিডিআরআই এর বিজ্ঞানী ডঃ সুশান্ত কর-কে সোস্যাইটি অফ বায়োলজিকাল কেমিস্টস্ -র পক্ষ থেকে “অধ্যাপক এ এন ভাদুড়ী স্মারক বক্তৃতা পুরস্কার ২০২০” দিয়ে সম্মানিত করা হয়েছে। বিজ্ঞানী ডঃ সুশান্ত কর কালাজ্বর রোগের পরজীবী অর্থাৎ লেসমানিয়া দোনভানির ক্ষেত্রে গুরুত্বপূর্ণ গবেষণামূলক কাজের স্বীকৃতি এবং এ ধরনের পরজীবীদের বেঁচে থাকার কৌশল বোঝার ক্ষেত্রে অবদানের স্বীকৃতি-স্বরূপ এই পুরস্কার পেয়েছেন।
লেসমানিয়া দোনভানি হ’ল একটি প্রোটোজোয়ান পরজীবী, যা ম্যাক্রোফেজ কোষগুলিকে সংক্রামিত করে এবং এর ফলে লিসম্যানিয়াসিস বা কালাজ্বর দেখা দেয়। বিশ্বব্যাপী লক্ষ লক্ষ মানুষ এরকম একটি মারাত্মক সংক্রামক রোগে আক্রান্ত হয়ে থাকেন। ডঃ সুশান্ত করের নেতৃত্বে গবেষক দলটি ম্যাক্রোফেজের ডেংগ্রিটিক কোষ এবং টি কোষের মতো বিভিন্ন প্রতিরোধক কোষগুলির সঙ্গে লেজম্যানিয়া পরজীবীর জিন গঠনগত ক্রিয়া এবং বিভিন্ন অন্তঃকোষীয় সংকেতবাহী ক্যাস্টেডগুলির কর্মপ্রক্রিয়া সম্পর্কে অধ্যয়ন করেছেন। অধ্যয়নে এ ধরনের পরজীবীর বিরুদ্ধে আন্তঃকোষীয় সংকেত কিভাবে প্রতিক্রিয়া করে, সেটিও গবেষক দলটি খুঁজে বের করার চেষ্টা করেছেন। কালাজ্বরের পরজীবীর সংক্রমণ ঠেকাতে ও এ ধরনের মারাত্মক রোগের প্রতিরোধে গবেষক দলটির উদ্ভাবিত তথ্য নতুন ওষুধ তৈরিতে সাহায্য করতে পারে।
বায়োলজিকাল কেমিস্টস্ সোস্যাইটি  দেশে জীব বিজ্ঞানের বিকাশের ক্ষেত্রে গবেষক/বিজ্ঞানীদের প্রশংসনীয় ও উল্লেখযোগ্য অবদানকে স্বীকৃতি জানাতে কয়েকটি পুরস্কার প্রবর্তন করেছে। বায়োলজিকাল কেমিস্টস্  ১৯৩০ সালে ব্যাঙ্গালোরের ইন্ডিয়ান ইন্সটিটিউট অফ সায়েন্স – এ স্থাপিত হয়েছিল।
উল্লেখ করা যেতে পারে, অধ্যাপক এ এন ভাদুড়ী স্মৃতি বক্তৃতা পুরস্কার প্রতি দু’বছর অন্তর দেওয়া হয়ে থাকে। তবে, এই পুরস্কারের জন্য ৫০ বছরের কম বয়সী বিজ্ঞানী/গবেষকদের মনোনীত করা হয়। সংক্রমণ সম্পর্কিত অসামান্য গবেষণামূলক কাজকর্ম এবং জৈব রসায়ন সম্পর্কিত বিজ্ঞানে উল্লেখযোগ্য অবদানের স্বীকৃতি-স্বরূপ এই পুরস্কার দেওয়া হয়ে থাকে।
CG/BD/SB
(Visitor Counter : 125
মন্ত্রিসভারঅর্থনৈতিকবিষয়সংক্রান্তকমিটি
অসংক্রামক অসুখ ও ই-স্বাস্থ্য পরিষেবা জন্য অসুখ পরবর্তী শুশ্রুষা পরিচর্যায় আর্থিক সহায়তা প্রদানে মন্ত্রিসভার সায়
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার অর্থনৈতিক বিষয় সংক্রান্ত কমিটির বৈঠকে অসংক্রামক অসুখ ও ই-স্বাস্থ্য পরিষেবার জন্য অসুখ পরবর্তী শুশ্রুষা পরিচর্যা সংক্রান্ত একাধিক কর্মসূচি ২০২০ পর্যন্ত চালিয়ে যাওয়ার প্রস্তাবে অনুমোদন মিলেছে। এই কর্মসূচিগুলির রূপায়ণ খাতে খরচ ধরা হয়েছে ২ হাজার ৫৫১ কোটি ১৫ লক্ষ টাকা।
বৈঠকে অসংক্রামক অসুখ ও ই-স্বাস্থ্য পরিষেবার জন্য অসুখ পরবর্তী শুশ্রুষা পরিচর্যা সংক্রান্ত যে কর্মসূচিগুলি চালিয়ে যাওয়ার বিষয়ে সিদ্ধান্ত হয়েছে, তার মধ্যে রয়েছে – ক্যান্সার পরিচর্যা ব্যবস্থাকে আরও মজবুত করা; বয়স্কদের জন্য স্বাস্থ্য পরিচর্যা সংক্রান্ত জাতীয় কর্মসূচি; ট্রমা ও অগ্নিদগ্ধের ঘটনায় হতাহতের সংখ্যা হ্রাস করা সংক্রান্ত জাতীয় কর্মসূচি; তামাক নিয়ন্ত্রণ ও মাদকাসক্তির চিকিৎসা সংক্রান্ত জাতীয় কর্মসূচি; জাতীয় মানসিক স্বাস্থ্য কর্মসূচি; অন্ধত্ব ও স্বল্প দৃষ্টিশক্তিজনিত রোগ নিয়ন্ত্রণ সংক্রান্ত জাতীয় কর্মসূচি তথা ই-স্বাস্থ্য পরিষেবা ও টেলিমেডিসিন পরিষেবার সুদৃঢ়করণ কর্মসূচি।
এই কর্মসূচিগুলি রূপায়ণে প্রয়োজনীয় পরিকাঠামো গড়ে তোলায় গুরুত্ব দেওয়া হচ্ছে। সেই সঙ্গে, উৎকর্ষ কেন্দ্র গড়ে তোলার মাধ্যমে চিকিৎসা পরিষেবার মানদন্ড স্থির করা এবং সংশ্লিষ্ট ক্ষেত্রগুলিতে গবেষণামূলক কাজকর্ম পরিচালনায় গুরুত্ব দেওয়ার কথা বলা হয়েছে। এছাড়াও, দেশে এই কর্মসূচিগুলি রূপায়ণে প্রশিক্ষিত মানবসম্পদের যোগান বৃদ্ধিতে জোর দেওয়া হচ্ছে। দেশে ক্রমবর্ধমান অসুস্থ মানুষের বোঝা কমাতে এই কর্মসূচিগুলি সংশ্লিষ্ট ক্ষেত্রের চিকিৎসা পরিষেবা ব্যবস্থাকে আরও মজবুত করবে। আশা করা হচ্ছে যে, কর্মসূচিগুলির যথাযথ রূপায়ণ হলে দেশে কারিগরি এবং কারিগরি বহির্ভূত ক্ষেত্রে প্রত্যক্ষ ও পরোক্ষভাবে বিপুল কর্মসংস্থানের সুযোগ সৃষ্টি হবে।
CG/BD/SB
(Visitor Counter : 89
কেন্দ্রীয়মন্ত্রিসভা
স্থায়ী উন্নয়নের লক্ষ্যমাত্রায় পৌঁছতে জাতীয় পর্যবেক্ষণ কাঠামো গঠনে কেন্দ্রীয় মন্ত্রিসভার অনুমোদন
নয়াদিল্লি, ২৪ অক্টোবর,২০১৮
দেশে স্থায়ী উন্নয়নের লক্ষ্যমাত্রায় পৌঁছতে কেন্দ্রীয় মন্ত্রিসভা আজ এক উচ্চ পর্যায়ে পরিচালন সমিতি গঠনের অনুমোদন দিয়েছে। এই কমিটি জাতীয় পর্যবেক্ষণ কাঠামোর মধ্য থেকে নিয়মিত সময়ের ব্যবধানে উন্নয়নের কাজ পর্যালোচনা করবে।
এই উচ্চ পর্যায়ের পরিচালন সমিতির নেতৃত্বে থাকবেন ভারতের মুখ্য পরিসংখ্যানবিদ এবং পরিসংখ্যান মন্ত্রকের সচিব ও সঙ্গে থাকবেন নীতি আয়োগের সদস্যরা। কয়েকজন আমন্ত্রিত ব্যক্তি ছাড়াও সংশ্লিষ্ট অন্যান্য মন্ত্রকের সচিবরাও এই সমিতির সদস্য হবেন এবং সময়ে সময়ে এই কাজ পর্যালোচনা করবেন।
উন্নয়নের বিভিন্ন চ্যালেঞ্জগুলি মোকাবিলায় কার্যকর পরিকল্পনা গ্রহণ এবং চলতি জাতীয় নীতিগুলির আওতায় এর পর্যালোচনা করা হবে। জাতীয় ও রাজ্য স্তরে বিভিন্ন উন্নয়নমূলক কাজের অগ্রগতিও পর্যালোচনা করা হবে। পরিসংখ্যানের ওপর নির্ভর করে পরিসংখ্যান মন্ত্রক জাতীয় রিপোর্ট পেশ করবে। এই রিপোর্টে কাজের উন্নয়ন, বিভিন্ন সমস্যা ও এর সমাধানের সুপারিশগুলি জাতীয় স্তরে পেশ করা হবে। তথ্যের সূত্রানুসারে মন্ত্রক ও দপ্তর নিয়মিত তথ্য প্রদানের দায়িত্বে থাকবে। কার্যকর পর্যালোচনার জন্য উন্নত পর্যায়ের তথ্য প্রযুক্তি সামগ্রী ব্যবহার করা হবে। উন্নয়নের অর্থনৈতিক, সামাজিক ও পরিবেশগত দিক খতিয়ে দেখা হবে। ‘সবকা সাথ, সবকা বিকাশ’ – এর ওপর ভিত্তি করে দারিদ্র্য মোকাবিলায় বিভিন্ন পন্থা-পদ্ধতি নির্ণয় করা হবে। অর্থনীতির স্থায়ী উন্নতির জন্য ১৭টি লক্ষ্যমাত্রা ও ১৬৯টি দিশা স্থির করা হয়েছে। এর ফলে, জীবনযাত্রার মানে অভিন্নতা দূর করে সকলের জন্য ব্যাপক সুযোগ সৃষ্টি হবে।
এই স্থায়ী উন্নয়নের লক্ষ্যে কাজের ফলে দেশের মানুষের জীবনযাত্রার মানে সামগ্রিক পরিবর্তন আসবে এবং সমগ্র দেশ এর থেকে লাভবান হবে।
CG/PM/SB…
(Visitor Counter : 161
প্রধানমন্ত্রীরদপ্তর
-৩০ ডিগ্রি সেলসিয়াসেও নল বাহিত জল পাওয়ায় ডুংটি গ্রামের মানুষকে অভিনন্দন প্রধানমন্ত্রীর
নয়াদিল্লি, ১১ ফেব্রুয়ারি, ২০২৩
প্রধানমন্ত্রী, শ্রী নরেন্দ্র মোদী পূর্ব লাদাখের ডেমজোকের কাছে ডুংটি গ্রামের বাসিন্দারা -৩০ ডিগ্রি সেলসিয়াসেও নলবাহিত জল পাওয়ায় তাদের অভিনন্দন জানিয়েছেন।
সাংসদ, জামিয়াং সেরিং নামগ্যালের এক টুইটের জবাবে প্রধানমন্ত্রী তাঁর টুইটে বলেন;
“ডুংটি’র জনগণকে অভিনন্দন! হর ঘর জল দেওয়ার স্বপ্ন পূরণে আমরা দৃঢ় অঙ্গীকারবদ্ধ।”
PG/PM/ NS
(
স্বরাষ্ট্র মন্ত্রক
ঘূর্ণীঝড়ে ক্ষতিগ্রস্হ ওড়িশায় বিদ্যুৎ এবং টেলি-যোগাযোগ পরিষেবা স্বাভাবিক করতে কেন্দ্রের উদ্যোগ
নয়াদিল্লি, ০৭ মে, ২০১৯
ঘূর্ণীঝড় ফণীতে ক্ষতিগ্রস্হ ওড়িশার বিস্তীর্ণ এলাকায় ত্রাণ এবং উদ্ধারকাজ পর্যালোচনা করতে নতুন দিল্লীতে ক্যাবিনেট সচিব শ্রী পি কে সিনহার পৌরহিত্যে কেন্দ্র এবং রাজ্যের প্রবীণ আধিকারিকদের সঙ্গে জাতীয় বিপর্যয় ব্যবস্হাপনা কমিটি-এনসিএমসির বৈঠক অনুষ্ঠিত হয়।
কেন্দ্রীয় স্বরাষ্ট্র মন্ত্রক প্রধানমন্ত্রীর ঘোষণা অনুযায়ী ওড়িশাকে ত্রাণ সাহায্য হিসেবে ১ হাজার কোটি টাকা দিয়েছে। এর আগে রাজ্যকে আরও ৩৪১ কোটি টাকা রাজ্য বিপর্যয় মোকাবিলা তহবিলে দেওয়া হয়েছিল।
রাজ্যে বিদ্যুৎ পরিষেবা স্বাভাবিক করতে ওড়িশা সরকারকে কেন্দ্রীয় রাষ্ট্রায়ত্ত সংস্হাগুলি এবং পার্শ্ববর্তী রাজ্যের প্রতিষ্ঠানগুলি থেকে অতিরিক্ত লোকবল এবং সামগ্রী পাঠানো হয়েছে। ভুবনেশ্বর শহরে আংশিকভাবে বিদ্যুৎ পরিষেবা চালু হয়েছে। পুরীতে এখনও অনেক কাজ বাকি। বর্তমানে জল, স্বাস্হ্য, ব্যাঙ্কিং-এর মতো জরুরি পরিষেবাগুলিতে ডিজেল জেনারেটরের মাধ্যমে বিদ্যুৎ সরবরাহ করা হচ্ছে। মোবাইল পরিষেবার মাধ্যমে কিছু কিছু জায়গায় ল্যান্ডলাইন টেলিফোনের সংযোগ দেওয়া হয়েছে।
টেলি-যোগাযোগ মন্ত্রক ঘূর্ণীঝড়ে ক্ষতিগ্রস্হ এলাকায় মোবাইল এবং ইন্টারনেট পরিষেবা চালু করতে ওড়িশা সরকারের সঙ্গে একযোগে কাজ করে চলেছে। মোবাইল সংস্হাগুলি সংশ্লিষ্ট এলাকায় বিনামূল্যে এসএমএস পরিষেবার সুযোগ দিচ্ছে। পুরীতে ভ্রাম্যমান মোবাইল টাওয়ার কাজ করছে।
ব্যাঙ্কিং পরিষেবা চালু হয়েছে। সমস্ত এটিএমগুলিকে ব্যবহারযোগ্য করে তোলার উদ্যোগ নেওয়া হয়েছে।
কেন্দ্র সিদ্ধান্ত নিয়েছে, জেইই অ্যাডভান্স পরীক্ষার জন্য রাজ্যে নাম নথিভুক্তকরণের দিন ৫ দিন বাড়িয়ে দেওয়া হবে। এরফলে ছাত্রছাত্রীরা ১৪ই মে পর্যন্ত ওড়িশায় এই সুযোগ পাবে। যেসমস্ত ছাত্রছাত্রী ইন্টারনেটের মাধ্যমে এই কাজ করতে পারছেন না, তাঁরা আইআইটি ভুবনেশ্বরে সাহায্যের জন্য যেতে পারেন।
ক্যাবিনেট সচিব ত্রাণকার্যের পর্যালোচনা বৈঠকে পুরী এবং ভুবনেশ্বরে জরুরি ভিত্তিতে বিদ্যুৎ এবং টেলি-যোগাযোগ পরিষেবা স্বাভাবিক করার ওপর বিশেষ গুরুত্ব দিয়েছেন। একাজে কেন্দ্র এবং রাজ্যস্তরের আধিকারিকদের মধ্যে সমন্ময় বাড়ানোর ওপর তিনি জোর দেন।
এমএসিএমএসি-র এই বৈঠকে ওড়িশার মুখ্য সচিব এবং রাজ্য প্রশাসনের প্রবীণ আধিকারিকরা ভিডিও কনফারেন্সের মাধ্যমে যোগ দেন।
CG/CB/NS
(Visitor Counter : 44
স্বরাষ্ট্র মন্ত্রক
আসন্ন বর্ষা মরশুমে বন্যা নিয়ন্ত্রণে প্রয়োজনীয় প্রস্তুতি খতিয়ে দেখতে কেন্দ্রীয় স্বরাষ্ট্রমন্ত্রী শ্রী অমিত শাহ্-র পৌরোহিত্যে নতুন দিল্লিতে উচ্চপর্যায়ের বৈঠক
নতুন দিল্লি, ২ জুন, ২০২৩
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ্ আজ নতুন দিল্লিতে আসন্ন বর্ষা মরশুমে বন্যা নিয়ন্ত্রণে প্রয়োজনীয় ব্যবস্থাপনা খতিয়ে দেখতে একটি উচ্চপর্যায়ের বৈঠকের পৌরোহিত্য করেছেন। এই বৈঠকে দেশের বন্যা পরিস্থিতি নিয়ন্ত্রণে দীর্ঘমেয়াদী এবং সমন্বিত ব্যবস্থাপনা গড়ে তোলার জন্য নানা বিষয় নিয়ে আলোচনা হয়েছে।
কেন্দ্রীয় স্বরাষ্ট্রমন্ত্রী বলেছেন, প্রধানমন্ত্রী শ্রী নরেন্দ্র মোদীর নেতৃত্বাধীন সরকার যে কোন বিপর্যয়ে প্রাণহানি ও ক্ষয়-ক্ষতি কমাতে বিপর্যয় ব্যবস্থাপনার মানোন্নয়নে গুরুত্ব দিয়ে থাকে। ভবিষ্যতে বন্যা সংক্রান্ত পূর্বাভাসকে আরও শক্তিশালী করার জন্য আবহাওয়া দপ্তর এবং জাতীয় জল কমিশন আগামী মরশুম থেকে ৫ দিনের পরিবর্তে ৭ দিনের বৃষ্টি এবং বন্যা সংক্রান্ত পূর্বাভাস জানাবে। আগামী মার্চ মাসের মধ্যে কেন্দ্রীয় স্বরাষ্ট্র মন্ত্রক এবং জাতীয় বিপর্যয় মোকাবিলা কর্তৃপক্ষ একটি সফটওয়্যার তৈরি করবে। এই সফটওয়্যারে দ্রুত সতর্কিকরণের জন্য সবধরণের বৈজ্ঞানিক তথ্য থাকবে। এরফলে, বিপর্যয় প্রতিরোধী সংস্থাগুলি প্রয়োজনীয় তথ্য মানুষের কাছে পৌঁছে দেবে।
বিপর্যয়ের সময় উদ্ধারকাজে গ্রামাঞ্চলের ডুবুরিদের কাজে লাগাতে আপদা মিত্র প্রকল্পে প্রয়োজনীয় প্রশিক্ষণের ব্যবস্থা করতে হবে। যথাযথ সময়ে বজ্রপাত সংক্রান্ত সতর্কিকরণ যাতে এসএমএস, টিভি, এফএম রেডিও-র মাধ্যমে সাধারণ মানুষের কাছে পৌঁছে দেওয়া যায়, তার জন্য প্রয়োজনীয় পদক্ষেপ গ্রহণের নির্দেশ দিয়েছেন কেন্দ্রীয় স্বরাষ্ট্র মন্ত্রী। তিনি বলেন, আবহাওয়া দপ্তরের উদ্ভাবিত উমাং, রেন অ্যালার্ম এবং দামিনীর মত অ্যাপগুলির যথাযথ প্রচার করতে হবে, যাতে সংশ্লিষ্ট সকলের কাছে এই অ্যাপের সুবিধা পৌঁছতে পারে। মন্ত্রী বলেন, ১৫টি ভাষায় এই অ্যাপের মাধ্যমে এখন সতর্কবার্তা পৌঁছে দেওয়া হচ্ছে। বৈঠকে ভারতীয় আবহাওয়া দপ্তর, কেন্দ্রীয় জল কমিশন, সড়ক ও মহাসড়ক মন্ত্রক, রেল বোর্ড, জাতীয় বিপর্যয় মোকাবিলা বাহিনী এবং ভারতীয় মহাকাশ গবেষণা সংগঠনের এনআরএসসি-র শীর্ষ আধিকারিকরা উপস্থিত ছিলেন।
CG/CB/AS/
(Visitor Counter : 48